སེམས་ཁམས་ཀྱི་སྟེང་ནས་བཤད་ན།ལུས་རྩལ་སྦྱོང་བརྡར་བྱས་ན་མིའི་ལུས་པོར་འཚུབ་ཆ་ལངས་པའི་བསམ་ཚུལ་སྙོམས་སྒྲིག་བྱེད་པའི་ནུས་པ་ལྡན་ལ།ལུས་ཁམས་དང་སེམས་ཁམས་ལེགས་སྒྱུར་བྱེད་པ་དང་།ལུས་ཤུགས་དང་སེམས་ཤུགས་སླར་གསོ་བྱེད་པའི་ནུས་པ་ལྡན་པས།རྒྱུན་པར་གཞུང་ལས་ཁང་དུ་ཙོག་རྒྱུར་དགའ་བའི་ལས་བྱེད་པ་དག་ལ་མཚོན་ན་འགུལ་སྐྱོད་བྱེད་པ་ནི་བདེ་ཐང་ཡོང་བའི་རྨང་གཞི་ཡིན།ལུས་རྩལ་སྦྱོང་བརྡར་བྱས་ན་ལུས་ཁམས་བདེ་ཐང་ཡོང་ཚད་ཇེ་མཐོར་བཏང་ནས་ཐང་ཆད་པའི་ལུས་པོ་ངལ་གསོ་ཐུབ་པ་དང་།སེམས་པ་སློབ་སྦྱོང་དང་བྱ་བའི་སྟེང་གཞོལ་ཐུབ་པས།ལུས་སེམས་གཉིས་ཀར་སྐྱིད་སྣང་འབྱུང་བ་དང་།གཉིད་ཁུག་པར་ཕན་པ།བྱ་བའི་གནོན་ཤུགས་ཇེ་ཉུང་དུ་གཏོང་ཐུབ།ལུས་ཕུང་སྦྱོང་བརྡར་བྱས་ན་བདེ་ཐང་གི་སེམས་ཁམས་རྒྱུན་འཁྱོངས་བྱེད་པ་དང་།སེམས་ཀྱི་གནོན་ཤུགས་ཇེ་ཡང་དུ་གཏོང་བ།མི་སྒེར་གྱི་བརྩོན་སེམས་རང་བཞིན་དང་།གསར་གཏོད་རང་བཞིན།རང་འགུལ་རང་བཞིན་བཅས་འདོན་སྤེལ་གང་ལེགས་བྱེད་ཐུབ་པར་མ་ཟད།ད་དུང་ཡིད་ཆེས་དང་རིན་ཐང་ལྟ་བ་ཇེ་མཐོར་བཏང་ནས་རང་གཤིས་འགྲིག་མཐུན་གྱི་ཁོར་ཡུག་ནང་བདེ་ཐང་དང་འཆམ་མཐུན་ངང་གོང་འཕེལ་འགྲོ་ཐུབ།ལུས་རྩལ་སྦྱོང་བརྡར་ཁྲོད་ཀྱི་ཐུན་མོང་རྣམ་གྲངས་དང་འགྲན་བསྡུར་ལས་མཐུན་སྒྲིལ་དང་མཐུན་སྦྱོར།དེ་མིན་ཐུན་མོང་རིང་ལུགས་ཀྱི་སྙིང་སྟོབས་གསོ་སྐྱོང་བྱ་ཐུབ།།